Bettina Flater

Bettina Flater (Nairobi, Kenya, 1976ko abenduaren 22a) kenyar-norvegiar kantautore eta gitarrista flamenkoa da.

 Musikari ibilbidea 
1996. urtean hasi zuen bere ibilbide profesionala, kantautore gisa eta musika anglosaxoiaren eraginez. Hamarkada bat geroago, Madrilera joan zen, eta han flamenkoa ezagutu eta maitatzen hasi zen. Gitarra klasikoko klaseak jaso ostean, lehenik Norvegian eta gero Sevillan, Flater  genero horretako gitarrista ezagunenetako bat bihurtu da.

Musika flamenkoaren izen handietako batzuekin hartu du parte grabaketetan, hala nola Manolo Sanlucar, Jorge Pardo, Marco Flores edo Paco Ortegarekin, eta ohikoa izan da musika flamenkoaren jaialdi ugaritan, bai Espainian (Flamenco pa Tós, Suma Flamenca, Jerezko Flamenko Jaialdia edo Madrilgo Dantza Jaialdia), bai atzerrian (Trondheim Latestival, Helsinki Flamenco Festival, Nordic Flamenco Festival edo Nimesko Flamenko Jaialdia).   

2009. urtean Bettina Flater Grupo laukotea sortu zuen eta hiru urte beranduago bere lehen CDa kaleratu zuen, Women en Mi, non bere bizitza markatu duten emakume ezezagun handiak omendu zituen. Bertan bat egin zuten bere ibilbidea markatu zuten hiru eragin musikal handiek: musika anglosaxoiak, flamenkoak eta folkloreak eta Norvegiako mitologiak, eta hori bere bigarren lanean errepikatu zen, La Gota y la Mar (2014) izeneko lanean.   

 Diskografia 
Diskografia propioa

 Women en mí, WeM Records, Madril/Oslo (2012).
 La Gota y la Mar, WeM Records, Madril/Oslo (2014).

Kolaborazioak eta disko bateratuak

 Fortell fra Spania Tobben - Geirr Lystrup, Juni Forlag, Oslo (2011).
 Cruxando Fronteraz - Hanne Tveter, Nordic Records, Oslo (2011).
 Rondane (Bettina Flater) - Manolo Sanlúcar, Flamenkoaren Ikus-entzunezko Entziklopedia, Sanlúcar de Barrameda (2009).
 Sangre Nueva, Jóvenes Flamencas - Paco Ortega, Universal, Madril (2008).
 Ansikter - Inger Lise Rypdal, Erik Hillestad, KirkjnKulturverksted, Oslo (2007).
 Opening Doors, Oslo (1997).

 Sariak eta izendapenak 

 2016an, Jerezko Flamenko Jaialdiko Kritikaren Saria

 Erreferentziak 

 Kanpo estekak 
 Webgune ofiziala.

Kategoria:Kenyarrak
Kategoria:Norvegiarrak
Kategoria:Kantautoreak
Kategoria:Flamenko musikariak
Kategoria:Emakume gitarra-jotzaileak
Kategoria:Norvegiako musikariak
Kategoria:Kenyako musikariak
Kategoria:Gitarra-jotzaileak